
OBČINA IZOLA - COMUNE DI ISOLA

OBČINSKI SVET - CONSIGLIO COMUNALE

Komisija za mandatna vprašanja, volitve in imenovanja

Commissione per le questioni dei mandati, le elezioni e le nomine
Številka: 011-35/2026
Datum:  10. 6. 2026
POROČILO 

31. redne seje Komisije za mandatna vprašanja, volitvne in imenovanja
 z dne 20. 5. 2026 in
32. redne seje Komisije za mandatna vprašanja, volitve in imenovanja 
z dne 10. 6. 2026
za

36. redno sejo Občinskega sveta, ki bo 18. 6. 2026
Komisija za mandatna vprašanja, volitve in imenovanja je na podlagi 55. člena Poslovnika Občinskega sveta Občine Izola (Uradne objave Občine Izola št. 18/25 - uradno prečiščeno besedilo) na 31. redni seji, 20. 5. 2026 in na 32. redni seji, dne 10. 6. 2026, obravnavala:

K točki 12.a

Predlog Pravilnika o spremembah Pravilnika o plačilu za opravljanje funkcije članov občinskega sveta, članov komisij in odborov občinskega sveta, članov delovnih skupin organov občine, članov svetov krajevnih skupnosti, članov nadzornega odbora ter o nagradah članom nadzornega odbora
Komisije je sprejela naslednji sklep:

S  K  L  E  P 

Komisija za mandatna vprašanja, volitve in imenovanja predlaga Občinskemu svetu, da sprejme Pravilnik o spremembah Pravilnika o plačilu za opravljanje funkcije članov občinskega sveta, članov komisij in odborov občinskega sveta, članov delovnih skupin organov občine, članov svetov krajevnih skupnosti, članov nadzornega odbora ter o nagradah članom nadzornega odbora vezano na potne stroške. 

K točki 12.b
Predlog sklepov o podelitvi občinskega priznanja za leto 2026;
Komisija je sprejela naslednja sklepa:
1. S K L E P

Komisija za mandatna vprašanja, volitve in imenovanja predlaga Občinskemu svetu, da podeli priznanje Občine Izola za leto 2026 v obliki plakete z zlatim grbom občine Prostovoljnemu gasilskemu društvu Izola – Associazione dei vigili del fuoco di Isola za častitljivih 100 let neprekinjenega delovanja na humanitarnem in zaščitno-reševalnem področju v občini Izola.

in 

2. SKLEP

Komisija za mandatna vprašanja, volitve in imenovanja predlaga Občinskemu svetu, da podeli priznanje Občine Izola za leto 2026 v obliki plakete s srebrnim grbom občine:

1. Osnovni šoli Vojke Šmuc Izola – Scuola elementare Vojka Šmuc Isola za 80 let neprekinjenega delovanja in pomemben prispevek k razvoju izobraževanja, kulture, športa ter družbenega življenja v Izoli,

2. Nogometnemu klubu Korte Avtoplus za 50 let delovanja in pomemben prispevek k razvoju športa, povezovanju lokalne skupnosti ter vzgoji mladih generacij,

3. Veslaškemu klubu ARGO IZOLA – Società di canottaggio ARGO ISOLA za 100 let organiziranega veslanja v občini Izola, pomemben doprinos k razvoju športa in povezovanju lokalne skupnosti ter prepoznavnosti Izole.

Predsednica:
Nataša Ferfolja l.r.

